CELEX: 32019D1316
Language: fi
Date: 2019-07-15 00:00:00
Title: Neuvoston päätös (EU) 2019/1316, annettu 15 päivänä heinäkuuta 2019, sellaisista eläimistä saadun naudanlihan tuontia, joille ei ole annettu tiettyjä kasvua edistäviä hormoneja, sekä korotettuja tulleja, joita Yhdysvallat soveltaa tiettyihin Euroopan unionin tuotteisiin, koskevassa tarkistetussa yhteisymmärryspöytäkirjassa (2014) tarkoitetun korkealaatuisen naudanlihan tariffikiintiöosuuden myöntämisestä Yhdysvalloille tehdyn Amerikan yhdysvaltojen ja Euroopan unionin välisen sopimuksen allekirjoittamisesta Euroopan unionin puolesta

5.8.2019   
               
               
                  FI
               
               
                  Euroopan unionin virallinen lehti
               
               
                  L 205/10
               
            
         NEUVOSTON PÄÄTÖS (EU) 2019/1316,
         annettu 15 päivänä heinäkuuta 2019,
         sellaisista eläimistä saadun naudanlihan tuontia, joille ei ole annettu tiettyjä kasvua edistäviä hormoneja, sekä korotettuja tulleja, joita Yhdysvallat soveltaa tiettyihin Euroopan unionin tuotteisiin, koskevassa tarkistetussa yhteisymmärryspöytäkirjassa (2014) tarkoitetun korkealaatuisen naudanlihan tariffikiintiöosuuden myöntämisestä Yhdysvalloille tehdyn Amerikan yhdysvaltojen ja Euroopan unionin välisen sopimuksen allekirjoittamisesta Euroopan unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni avasi neuvoston asetuksen (EY) N:o 617/2009 (1) nojalla vuotuisen tariffikiintiön korkealaatuiselle naudanlihalle, jäljempänä ’tariffikiintiö’.
                  
               
                     (2)
                  
                  
                     Neuvosto antoi 19 päivänä lokakuuta 2018 komissiolle luvan aloittaa neuvottelut unionin puolesta Amerikan yhdysvaltojen kanssa tariffikiintiön toiminnasta, mukaan lukien tariffikiintiön maakohtainen jakaminen, jotta Maailman kauppajärjestö (WTO) riita-asiassa DS26 (”EC – Measures concerning meat and meat products (Hormones)”) päästäisiin lopulliseen ratkaisuun. Yhdysvaltojen kanssa käydyt neuvottelut saatiin onnistuneesti päätökseen 27 päivänä helmikuuta 2019.
                  
               
                     (3)
                  
                  
                     Neuvosto valtuutti 19 päivänä lokakuuta 2018 komission pyrkimään sovellettavien WTO-sääntöjen mukaisesti sopuun muiden merkittävien tariffikiintiötä käyttävien toimittajamaiden kanssa tariffikiintiön maakohtaisesta jakamisesta, siinä määrin kuin se on tarpeen ja luomatta perustaa minkäänlaisille korvausmuodoille. Muut merkittävät toimittajamaat ovat vahvistaneet kirjallisesti hyväksyvänsä tariffikiintiön maakohtaisen jakamisen.
                  
               
                     (4)
                  
                  
                     Sopimus olisi allekirjoitettava sillä varauksella, että sen tekeminen saatetaan myöhemmin päätökseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa sellaisista eläimistä saadun naudanlihan tuontia, joille ei ole annettu tiettyjä kasvua edistäviä hormoneja, sekä korotettuja tulleja, joita Yhdysvallat soveltaa tiettyihin Euroopan unionin tuotteisiin, koskevassa tarkistetussa yhteisymmärryspöytäkirjassa (2014) tarkoitetun korkealaatuisen naudanlihan tariffikiintiöosuuden myöntämisestä Yhdysvalloille tehty Amerikan yhdysvaltojen ja Euroopan unionin välinen sopimus unionin puolesta sillä varauksella, että mainitun sopimuksen tekeminen saatetaan päätökseen (2).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 15 päivänä heinäkuuta 2019.
            
               
                  Neuvoston puolesta
               
               
                  Puheenjohtaja
               
               J. LEPPÄ
            
         
         
            (1)  Neuvoston asetus (EY) N:o 617/2009, annettu 13 päivänä heinäkuuta 2009, korkealaatuisen naudanlihan autonomisen tuontitariffikiintiön avaamisesta (EUVL L 182, 15.7.2009, s. 1).
         
            (2)  Sopimuksen teksti julkaistaan yhdessä sen tekemistä koskevan päätöksen kanssa.